La coordinació dels processos d'accés i admissió a la universitat és una prioritat estratègica del Consell Interuniversitari de Catalunya i garanteix que l'accés a la universitat dels estudiants que provenen de batxillerat, dels cicles formatius, dels més grans de 25 i de 40 anys respecti els principis de publicitat, igualtat, mèrit i capacitat, i, així mateix, col·labora a la igualtat d'oportunitats en l'assignació dels estudiants als estudis universitaris que ofereixen les universitats.
Publicada la resolució dels trasllats d'expedient
Els futurs estudiants del grau en Ciències de l'Activitat Física i l'Esport poden accedir-hi des de qualsevol àmbit d'especialització curricular de l'ensenyament del batxillerat i de formació professional de grau superior, així com estudiants majors de 25 i 40 anys.
Ara bé, atesa l'adscripció d'aquests estudis a la branca de ciències de la salut s'ha de tenir en compte la ponderació de les matèries de la modalitat.
Més enllà de l'adscripció dels estudis a aquesta branca principal, la denominació del títol indica que l'alumne ha de tenir interès a formar-se de forma interdisciplinària.
Aquesta formació va més enllà de les pròpies ciències de la salut i aquestes es complementen amb disciplines de les ciències socials i jurídiques.
Així, el futur estudiant ha de tenir interès a fer de l'activitat física i l'esport una eina per a la millora de les persones, ja sigui com a eina formativa, o bé com a instrument per a la millora de la seva salut i del seu rendiment esportiu, o bé interès per gestionar l'activitat física desenvolupada en els diferents contextos.
Es requereix en el nou alumnat coneixements previs i alhora interès per seguir formant-se en:
Aquestes capacitats inicials han de combinar-se amb una mínima competència motriu que li permeti seguir les assignatures pràctiques.
Per garantir aquesta competència, els aspirants han de fer unes Proves d'Aptitud Personal (PAP).
Aquestes estan adaptades a aspirants amb discapacitats i aspirants majors de 40 anys.
I els esportistes d'alt nivell o d'alt rendiment n'estan exempts.
Així mateix, poden accedir-hi estudiants provinents d'altres universitats o altres estudis.
Aquests poden optar per dues vies:
En ambdós casos, els alumnes que disposin d'assignatures aprovades, amb una càrrega lectiva i programes equivalents, poden sol·licitar el reconeixement dels crèdits.
Els estudis demanen preferentment que el seguiment sigui de caràcter presencial, ja que, d'una banda, una gran part dels coneixements que s'han d'assolir són de tipus pràctic i, d'altra banda, la comprensió dels problemes i de les seves solucions s'afavoreix amb l'experiència.
A Catalunya la regulació de l'exercici de les professions de l'àmbit de l'activitat física i de l'esport està establerta per la Llei 7/2015, del 14 de maig, de modificació de la Llei 3/2008 de l'exercici de les professions de l'esport (DOGC núm. 6875, de 20.5.2015).
Així, les professions que s'hi regulen engloben els àmbits educatiu no formal, recreatiu, competitiu i de la gestió esportiva, a cadascun del quals s'ha reconegut una professió.
La llei aborda la professió pròpia de l'ensenyament de l'educació física en tots els cicles, les etapes, els graus, els cursos i els nivells en què s'organitza el sistema educatiu.
La Llei reconeix i regula les professions següents com a pròpies de l'àmbit de l'esport, i en les quals té cabuda el graduat o graduada en Ciències de l'Activitat Física i de l'Esport:
Per poder accedir al primer curs del Grau heu de:
Haureu de superar unes proves físiques d'aptitud personal (PAP).
Si sou esportistes d'elit o d'alt rendiment esteu exempts de realitzar-les.
(Anul·lades de forma excepcional, per al curs 2020-21, amb l'objectiu principal de garantir la salut de les persones aspirants).
Les diferents vies d'accés als estudis de Grau són:
Després d'haver superat les dues proves d'aptitud sereu admesos en funció del numerus clausus que estableixi l'INEFC en funció de les qualificacions obtingudes a les proves PAAU.
Ponderació de les matèries per a l'accés a la UdL per al grau en Ciències de l'Activitat Física i de l'Esport
Als estudis de Grau en Ciències de l'Activitat Física i de l'Esport s'accedeix preferentment des de la branca de Ciències de la Salut i per tant s'ha de tenir en compte la ponderació de les matèries de la modalitat de 2n de batxillerat per a l'accés a la UdL per al grau en Ciències de l'Activitat Física i de l'Esport.
L'actual model d'accés a la universitat diferencia entre la superació de les PAAU i el procediment d'admissió: l'estudiant obté una nota d'admissió específica per a cada títol de grau i universitat on sol·liciti ser admès.
Cal, però, que aquestes matèries estiguin vinculades a la branca de coneixement en què s'inscriu el títol de grau on es fa la preinscripció.
Nota d'admissió = Nota d'accés + a M1 + b M2
A continuació s'estableixen les matèries de batxillerat i la corresponent ponderació de les matèries de modalitat de 2n de batxillerat per a l'accés a la universitat any 2020:
Dades sobre l'accés als estudis de Grau
El nombre de places de nou ingrés per als alumnes de 1er curs de Grau i ofertes per l'INEFC de Lleida són 95.
Un cop superades les proves i haver obtingut l'admissió a l'INEFC de Lleida estareu en disposició de poder-vos matricular al centre.
Aquesta matrícula es fa en format presencial i s'ha d'acudir a la Secretaria d'Estudis per formalitzar-la.
El trasllat d'expedient acadèmic és una possibilitat d'accés a la universitat que està al marge del sistema majoritari d'ingrés i admissió.
Els alumnes amb estudis universitaris oficials parcials de Ciències de l'Activitat Física i de l'Esport cursats a qualsevol facultat de l'estat espanyol poden, ho desitgen, canviar de centre universitari i matricular-se a l'INEFC.
El centre de Lleida de l'INEFC es reserva el dret a sol·licitar la documentació original posteriorment.
Ateses les circumstàncies derivades de la Covid-19, per aquesta convocatòria no cal acreditar la superació de la Prova d'Aptitud Personal (PAP).
L'INEFC, com a centre oficial adscrit a la UdL, s'acull en línies generals al programa NÈSTOR de la UdL amb els seus procediments d'acollida i tutoria acadèmica i professional.
L'objectiu del programa NÈSTOR és donar suport a l'estudiant en el seu procés de formació integral durant els anys d'estada a la UdL, facilitant-li orientació personal, acadèmica i professional, perquè pugui prendre decisions ben fonamentades al llarg de la seva carrera universitària i com a futur professional.
Per accedir al programa d'orientació i tutoria universitària de la UdL cliqueu aqui.
A nivell de centre el pla d'acció tutorial consisteix fonamentalment en un conjunt d'activitats programades al llarg del curs orientades a donar suport en els moments claus del desenvolupament dels estudis.